Pep Guardiola – Irbaħna l-aktar kampjonat diffiċli Manchester City saru champions Ingliżi għat-tielet darba f'erba' snin wara li f'darhom Manchester United sfaw megħluba minn Leicester City bl-iskor ta' 2-1 u għaldaqstant ma jistgħux jintlaħqu meta għandhom 10 punti vantaġġ hekk kif fadal tliet programmi biex jintemm il-kampjonat. Dan kien is-seba' suċċess fl-istorja tal-club ta' Manchester City u l-ħames wieħed f'disa' snin. Il-coach, Pep Guardiola, esprima s-sodisfazzjon tiegħu billi qal li jinsab kuntent b'dan ir-rebħ tat-tielet titlu tiegħu. Iżda qal ukoll li kien l-aktar wieħed diffiċli … u għaldaqstant jinsab aktar kburi bil-players tiegħu. "Dawn il-players huma speċjali. Li wasalna sa dan it-tragward fi staġun mimli restrizzjonijiet u diffikultajiet … ifisser li konna konsistenti f'dak kollu li għamilna. "Fi sforz kollettiv, il-players lagħbu għal xulxin. Kien hemm mumenti diffiċli iżda qatt ma ddubitajt mill-players tiegħi. "Ħdimt fi Spanja u l-Ġermanja … iżda dan il-kampjonat huwa l-iktar diffiċli … għalhekk jien aktar minn kburi!!